Diari Oficial de la Generalitat Valenciana


Sumari del DOGV 1260, del 08-03-1990 (1990/816772)

RESOLUCIÓ de 25 de gener de 1990, de la Direcció General de Serveis Socials, per la qual s'autoritza la donació de l'edifici situat al carrer Virgen de Vallivana, núm. 2, de Morella (Castelló), propietat de la Fundació San Juan Bautista, instituïda a Morella, a la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1260

Data del DOGV
:   08-03-1990

Secció del DOGV
:   ALTRES DISPOSICIONS

Número del document
:   1990/816772


Data del document
:   25-01-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 25 de gener de 1990, de la Direcció General de Serveis Socials, per la qual s'autoritza la donació de l'edifici situat al C/ Virgen de Vallivana núm. 2 de Morella (Castelló), propietat de la Fundació San Juan Bautista instituïda a Morella, a la Generalitat Valenciana.  
Vist l?expedient de donació de l?immoble de la fundació Asilo San Juan Bautista, instituïda a Morella, província de Castelló.  
Vist que el Sr. Histerri Carceller, mort el 12 de juliol de 1890, atorgà testament davant el notari de l?Il·lustre Col·legi de València a Morella el dia 6 de juliol de 1890, en la clàusula 9 del qual nomenava hereua dels seus béns, els drets i les accions, com a usufructuària, la seua consort Sra. Dolores Aguilar Gasulla, amb la facultat d'emprar el capital, a usufructuar, a la fundació, a la instal·lació i a l?establiment d'una casa-asil per als ancians pobres de la localitat.  
Vist que en data 5 de febrer de 1907 s'atorgava l?escriptura de constitució de la fundació Asilo San Juan Bautista de Morella davant el notari de la ciutat, Sr. José Belda Juan, en la qual compareixien com a fundadors Sra. Dolores Aguilar Gasulla i Sr. Julian Sanjuan Pascual, aquest últim representant les diverses aportacions particulars realitzades, a fi de crear l'asil, reservant el màxim capital que posseïa la vídua Sra. Dolores Aguilar per fer funcionar l?establiment, es constituí l?edifici de l'asil sobre un solar propietat del Sr. Juan Giner Guimerà, situat al carrer Virgen de Vallivana núm. 2 de Morella, confrontant, a la seua espatlla, amb l?Hospital de Caritat, del que fa donació a la fundació aquest senyor.  
A l?escriptura de constitució s'estableixen també els estatuts que regiran la fundació, segons els quals l?objecte d'aquesta serà emparar i socórrer espiritualment i materialment els ancians pobres, impossibilitats, etc. de Morella i el seu terme judicial, i a càrrec de les Germanes de la Caritat.  
Vist que en la disposició final de l?escriptura de constitució s'expressa la voluntat dels fundadors segons la qual l?establiment ha de ser considerat sempre com de beneficència particular segons la legislació vigent, però, en el cas concret que s'arribés a desconèixer aquesta particularitat, s'hi estableix una clàusula de reversió dels béns a la propietat del que fou rector de Santa Maria la Major de Morella, concedint-li àmplies facultats per dissoldre la fundació, sempre que els béns sobrants siguen emprats en obres de benefici de la referida població.  
Vist que estant la fundació inactiva o en procés d'extinció, també podria procedir-se a l?extinció, en aplicació de l'article 39 del Codi Civil, segons el qual el patrimoni sobrant d'una fundació podria adscriure's tant a una entitat privada com pública. Així mateix, si deixava de funcionar, es donarà als béns l'aplicació que les lleis, els Estatuts o les clàusules fundacionals els hagueren assignat per a aquesta previsió. Subsidiàriament i segons el mateix article, si no res estigués previst s'aplicarien aqueixos béns a la realització de finalitats anàlogues en interés de la regió, província o municipi que haurien de recollir els beneficis de les institucions extingides. Per la qual cosa res no impedeix que aqueixes finalitats anàlogues a què fa referència siguen complides per una Administració Pública. Hom pot considerar que es compleix per tant el fet previst en la disposició final de l?escriptura que fa revertir la propietat dels béns en el rector de Santa Maria la Major de Morella.  
Resultant com ja s'ha dit, que aquesta fundació es troba a hores d'ara sense activitat i el seu patrimoni es redueix a un edifici on estava ubicat l'Asil, és per la qual cosa que en sessió de Junta de Patrons realitzada el 18 de desembre de 1989 s'acorda de cedir gratuïtament l?edifici propietat de la fundació Asilo San Juan Bautista de Morella a la Generalitat Valenciana, i també de sol·licitar l'autorització de l?operació a aquest protectorat de fundacions en escrit de 21 de desembre de 1989.  
Vist que aquesta Direcció General de Serveis Socials és competent per tal de dictar aquesta resolució, en virtut del Reial Decret 303/85, de 23 de gener, de la Presidència del Govern, pel qual es transfereixen les competències en matèria de fundacions benèfico-assistencials i laborals a la Comunitat Valenciana, i l'article 29.16 del Reglament Orgànic i Funcional de la Conselleria de Treball i Seguretat Social (Decret 36/88 del Consell).  
Vist que en una de les clàusules testamentàries es preveu per voluntat del fundador que els béns revertesquen a la propietat del rector de Santa Maria la Major de Morella, amb àmplies facultats per disposar dels seus béns, per la qual cosa amb aquesta donació es compleix la voluntat dels fundadors d'acord amb l'exigència de l'article 1 de la Instrucció de Beneficiència de 14 de març de 1899, i l'autorització de la qual es sol·licita tal com exigeix l'article 35.7 de la mateixa norma.  
Vist l'article 7.3 de la mateixa Instrucció de Beneficència que preveu l'aplicació dels fons d'objecte caducat a altre servei benèfic. 1 l'article 39 del Codi Civil quant a l'aplicació dels béns segons les clàusules fundacionals a les lleis.  
Vist l'article 22 de la Llei 3/86, de Patrimoni de la Generalitat, pel qual es regula el procediment d'acceptació de patrimoni per part d'aquesta.  
Havent vist els preceptes invocats i els altres de pertinent aplicació, aquesta Direcció General de Serveis Socials, ha resolt:  
Primer  
Autoritzar el rector de Santa Maria la Major de Morella i el Patronat de la fundació Asilo San Juan Bautista de Morella (Castelló) a fer donació de l?edifici propietat de la susdita fundació situat al carrer Virgen de Vallivana núm. 2 de Morella a la Generalitat Valenciana, a fi que siga instal·lat, per aquesta, un asil d'ancians en l?esmentada localitat.  
Segon  
Que es formalitze aquesta operació en escriptura pública després del procediment d'acceptació del bé adient per part de la Generalitat Valenciana, atesa la Llei 3/86, de 24 d'octubre de Patrimoni de la Generalitat Valenciana.  
Tercer  
Que a la formalització assistesca un representant d'aquest Protectorat.  
Notifiqueu aquesta resolució, que no posa fi a la via administrativa, amb l'advertència que contra aquesta es podrà interposar recurs d'alzada davant l'Hble. Sr. Conseller de Treball i Seguretat Social, en el termini de quince dies comptats a partir de l'endemà de la notificació d'aquesta resolució.  
València, 25 de gener de 1990.   
El Director General de Serveis Socials:   
Antoni Torres i Salvador.